open-index/open-wikipedia-markdown huggingface dataset:
Florianus Bercea

**Florianus** (Dacoromanice *Florian*) **Bercea** (natus die 28 Decembris 1937 in *Tinăud*, nunc pars oppidi Aleșd in Bihor circulo) oeconomus, argentarius, legatus et vir publicus factionis PD Dacoromanicus erat.

## Munus 
Ad annum 1962 apud Academiam Studiorum Oeconomicorum Bucarestae studebat et doctor promotus est. Per annos 51 in hac universitate legit, postea professor erat. Post regimen communistarum finitum etiam in magistratibus diversis fisci necnon in argentariis operam dedit.

## Cursus honorum 
Bercea anno 1990/91 secretarius statalis in ministerio fiscali fuit, deinde a die 16 Octobris 1991 ad usque 19 Novembris 1992 ipse minister fisci et supervisionis fiscalis in consilio ministrorum Theodori Stolojan fuit. Anno 1992 primo legatus ad Cameram Legatorum Romaniae electus est. Die 26 Septembris 1994 legatus Camerae se abdicavit, ut legatus Romaniae in Africam Australem fieret. Anno 1996 iterum in Cameram legatorum electus die 6 Aprilis 1999 iterum se e parlamento recessit. Tum enim praeses vicarius Curiae rationum Romaniae (Dacoromanice *Curtea de Conturi*) factus est, quo officio ad annum 2002 fungebatur.

## Nexus externi 
* Curriculum vitae apud dsitum interretialem Camerae Legatorum Romaniae
* Biographia in pagina Academiae Studiorum Oeconomicorum Bucarestae

Categoria:Alumni Academiae Studiorum Oeconomicorum Bucarestensis
Categoria:Professores Academiae Studiorum Oeconomicorum Bucarestensis
Categoria:Oeconomi Romaniae
Categoria:Legati Camerae Legatorum Romaniae
Categoria:Legati Romaniae
Categoria:Argentarii Romaniae
Categoria:Ministri Romaniae
Renatus Préval

thumb|Renatus Préval (anno 2006 pictus)

**Renatus**, vulgo plene *René Garcia*, **Préval** (Marmelade in oppido natus die 17 Ianuarii 1943; die 3 Martii 2017 mortuus) fuit politicus Haitiae. Primus minister atque bis praeses patriae meruit.

Filius fuit Claudii Préval, qui praeside Paulo Magloire secretarius ab agricultura operam dedit, sed anno 1963 exsilium petivit. Renatus Préval ergo in Belgia eruditus agronomiae apud facultatem agronomicam Gemblacensem et universitatem Catholicam Lovaniensem, deinde scientiae geothermali apud universitatem Pisanam studuit. Denuo in patriam rediit.  

Amico Ioanne Bertrando Aristide praeside electo Préval primus minister meruit a die 13 Februarii 1991 ad 11 Octobris eiusdem anni. Ipse praeses fuit a die 7 Februarii 1996 usque in eundem diem 2001 rursusque a die 14 Maii 2006 usque in eundem diem 2011.

## Bibliographia 
* "Haitian president-elect takes power May 14" in *Jamaica Observer* (28 Martii 2006) 
* Tamara Scott-Williams, "To Begin Again" in *Jamaica Observer* (17 Ianuarii 2010) 

## Nexus externi 
* 

Categoria:Nati 1943
Categoria:Politici Haitiae
Categoria:Gubernatores civitatum
Categoria:Duces civitatum
Categoria:Alumni Universitatis Catholicae Lovaniensis (ante annum 1970)
Categoria:Alumni Universitatis Pisanae
Categoria:Alumni facultatis agronomicae Gemblacensis
Categoria:Mortui 2017
Claudette Werleigh

**Claudette Werleigh** (ad Caput Haitianum nata, nomine *Claudette Antoine*, die 26 Septembris 1946) est politica Haitiana et operum caritatis internationalium rectrix.

Filia mercatorum coffeariorum (patre insuper legato ad parlamentum Haitianum), in scholis Catholicis educata, Claudette Werleigh medicinae in Hispania studuit. Insuper alumna est Instituti Cooperationis Regionalis de Educatione Adultorum (*CREFAL*) in Mexico et universitatis Haitianae ad Portum Principis. Apud Caritatem Haitianam et Internationalem ab anno 1976 usque in 1987 operam dedit. Ministra a rebus socialibus patriae meruit breviter anno 1990 praeside Ertha Pascal-Trouillot, sed sub praeside Ioanne Bertrando Aristide ministra fuit a rebus externis et religiosis a die 1 Septembris 1993 ad 16 Maii 1994 rursusque a die 8 Novembris eiusdem anni ad 7 Novembris 1995, etiam prima ministra ab hoc die ad 6 Martii 1996. Deinde a parlamento reiecta e patria migravit et in Suecia iuxta Institutum Vitae et Pacis ab anno 1999 usque in 2007 operam dedit. Denuo apud Pacem Christi in Belgia institutam secretaria generalis et ab anno 2010 legata de pace laboravit.

## Bibliographia 
* "Claudette A. Werleigh, première femme Premier ministre en Haïti !" in *Le Nouvelliste* (27 Novembris 2015)

## Nexus externi 
* "Claudette Antoine Werleigh" apud *Haiti Reference*
* "Claudette Werleigh" apud *Joan B. Kroc Institute for Peace and Justice* universitatis Didacopolitanae

Categoria:Nati 1946
Categoria:Homines vivi
Categoria:Politici Haitiae
Categoria:Gubernatores civitatum
Categoria:Alumni Universitatis Civicae Haitianae
Categoria:Politici internationales
Categoria:Philanthropi
P. J. Patterson

**P. J. Patterson**, nomine pleno *Percival Noel James Patterson* (in oppido Hanover natus die 10 Aprilis 1935) est politicus Iamaicae. Regiopoli educatus est apud scholam superiorem Calabar. Alumnus est universitatis Indiarum Occidentalium, scholae scientiarum oeconomicarum Londiniensis, Templi Medii. Senator fuit iuxta parlamentum Iamaicanum anno 1969, cui legatus est ab anno 1970. Minister a rebus externis commercioque externo ab anno 1978 usque in 1980 meruit. Primus minister patriae eodemque tempore dux factionis nationalis popularis fuit ab anno 1992 ad 2006, successor in his officiis Michaeli Manley.

## Bibliographia 
* "Profile on PJ Patterson" in *Jamaica Observer* (12 Octobris 2002)

Categoria:Nati 1935
Categoria:Homines vivi
Categoria:Alumni Universitatis Indiarum Occidentalium
Categoria:Alumni Scholae Scientiarum Oeconomicarum et Politicarum Londiniensis
Categoria:Politici Iamaicae
Categoria:Gubernatores civitatum
Daniel Constantinescu

**Daniel** (Dacoromanice *Dan*) **Constantinescu** (natus die 6 Novembris 1957) oeconomus et vir publicus Dacoromanicus factionis PDL est.

## Munus 
Constantinescu apud Academia Studiorum Oeconomicorum Bucarestae studebat et ab anno 1984 apud Institutum Prognoseis Oeconomiae operam dedit. Anno 1988 in ministerium fiscale transiit et ab anno 1990 pro diversis societatibus commercialibus operam dedit.

## Cursus honorum 
Constantinescu a die 16 Octobris 1991 ad usque 19 Novembris 1992 ipse minister industriae in consilio ministrorum Theodori Stolojan fuit. Praeterea annis 1996 - 2000 legatus ad Cameram Legatorum Romaniae et deinde ad annum 2004 senator Romaniae fuit.

## Nexus externi 
* Curriculum vitae apud situm interretialem Camerae Legatorum Romaniae

Categoria:Alumni Academiae Studiorum Oeconomicorum Bucarestensis
Categoria:Oeconomi Romaniae
Categoria:Ministri Romaniae
Categoria:Legati Camerae Legatorum Romaniae
Categoria:Senatores Romaniae
Georgius Danielescu

**Georgius** (Dacoromanice *George*) **Danielescu** (natus die 9 Septembris 1949 Bucarestae) oeconomus et vir publicus Dacoromanicus est.

## Munus 
Constantinescu ad annum 1977 apud Academiam Studiorum Oeconomicorum Bucarestae studebat atque oeconomus factus est. Deinde in ministerio fiscali operam dedit. Annis 1981 - 1988 etiam apud Institutum Centrale Indagationis Oeconomiae laboravit.

## Cursus honorum 
Danielescu a die 16 Octobris 1991 ad usque 19 Novembris 1992 ipse minister fiscales in consilio ministrorum Theodori Stolojan fuit.

## Nexus externi 
* Data apud prabook.com

Categoria:Alumni Academiae Studiorum Oeconomicorum Bucarestensis
Categoria:Oeconomi Romaniae
Categoria:Ministri fiscales Romaniae
Perry Christie

**Perry Gladstone Christie** (Nassoviae natus die 21 Augusti 1943) est politicus Bahamensis. Alumnus est universitatis Birminghamiensis et Templi Interioris Londiniensis. Senator nominatus est anno 1974 a Lynden Pindling primo ministro et duce factionis liberalis progressivi. Legatus est ad parlamentum Bahamense ab anno 1977 et mox minister valetudinis creatus est, sed ab anno 1982 ad 1984 minister peregrinationis fuit. Inde e consilio ministrorum exclusus est usque in annum 1990, quo anno minister ab agricultura, commercio, industria factus est. Factione liberali progressiva anno 1992 in comitiis devicta, Lynden Pindling a munere ducis huius factionis anno 1997 recedente, Perry Christie eo succedit. Victor comitiis proximis primus minister a die 3 Maii 2002 usque ad 4 Maii 2005 et a 6 Iunii eiusdem anni ad 4 Maii 2007, rursus a die 8 Maii 2012 meret.

## Nexus externi 
[thumb|upright=1.5|[Koji Sekimizu secretarius generalis organizationis internationalis maritimae (ad sinistram partem) et Perry Christie Londinii anno 2013 picti]]

* Vita brevis apud regimen Bahamense
* "Perry Christie's tragic and undemocratic legacy" (25 Ianuarii 2017) apud *Bahamas Local*
* "Perry Gladstone Christie" apud *Caribbean Elections: Biography* (NB: partim e Vicipaedia Anglica demptum)

Categoria:Homines vivi
Categoria:Nati 1943
Categoria:Politici insularum Bahamensium
Categoria:Gubernatores civitatum
Categoria:Alumni Universitatis Birminghamiensis
Categoria:Incolae Novae Providentiae
Marcianus Bleahu

**Marcianus David** (Dacoromanice *Marcian David*) **Bleahu** (natus die 14 Martii 1924 Coronae; mortuus die 30 Iulii 2019) geologus, spelaeologus atque rerum politicarum peritus Dacoromanicus fuit.

## Munus 
Postquam scholam finivit, miles Secundo Bello Mundano interfuit et deinde apud Universitatem Bucarestensem ad usque annum 1949 geologiae studebat. Postea praecipue peritissimus speluncarum in Carpatibus sitis factus est. Annis 1949 usque ad 1994 apud Institutum Geologicum Romaniae Bucarestae operam dedit.

## Cursus honorum 
Bleahu a die 16 Octobris 1991 ad usque 19 Novembris 1992 ipse minister circumiectus in consilio ministrorum Theodori Stolojan fuit. Annis 1990 - 1992 et 1996 - 2000 senator Romaniae factionis viridis Romaniae erat.

## Nexus externi 
* Biographia apud e-calauza.ro
* Curriculum vitae apud situm interretialem Camerae Legatorum Romaniae

Categoria:Participes secundi belli mundani
Categoria:Alumni Universitatis Bucarestensis
Categoria:Geologi Romaniae
Categoria:Ministri circumiectus Romaniae
Categoria:Senatores Romaniae
Constantinus Fota

**Constantinus** (Dacoromanice *Constantin*) **Fota** (natus circa annum 1935) oeconomus et rerum politicarum peritus Dacoromanicus est.

## Munus 
Fota professor oeconomiae apud Universitatem Craiovensem fuit. Die 15 Decembris 2015 primus *professor emeritus* huius universitatis nominatus est.

## Cursus honorum 
A mense Iunio 1990 ad usque 19 Novembris 1992 minister periegesis et commercii in consiliis ministrorum primo Petri Roman et deinde Theodori Stolojan fuit.

## Nexus externi 
* Blog Constantinus Foca
* Colloquium cum Constantino Fota in situ telecraiova.net anno 2015
* Imago apud infotravelromania.ro

## Notae 
Categoria:Professores Universitatis Craiovensis
Categoria:Oeconomi Romaniae
Categoria:Ministri periegesis Romaniae
Don Pramudwinai

[thumb|Don Pramudwinai (proxime adsedens) anno 2015 apud [Nationes Unitae|Nationes Unitas in urbe Novo Eboraco pictus]]
**Don Pramudwinai** sive litteris Thai ดอน ปรมัตถ์วินัย (natus die 25 Ianuarii 1950) est legatus et politicus Thailandiae.

Alumnus est universitatis Californiensis iuxta Angelopolim, scholae Fletcher iuris et diplomatiae apud universitatem Tuftensem, Nationalis Collegii Munitionis Thailandensis. Operam dedit ab anno 1974 apud ministerium rerum externarum patriae suae. In legationibus Thailandenses meruit Londinii ab anno 1988 ad 1991, Bernae ab 1994 ad 1998, Pechini ab 2000, Bruxellis ab 2004, Novi Eboraci iuxta Nationes Unitas ab 2007, Vasingtoniae ab anno 2009 usque in 2010. Minister vicarius a rebus externis a mense Augusto 2014, minister rerum externarum a die 23 Augusti 2015 fuit.
 
## Nexus externi 
* "New Permanent Representative of Thailand Presents Credentials" (15 Maii 2007) apud Nationes Unitas 
* "The Leaderboard: Don Pramudwinai" apud *CogitASIA*
* Vita brevis, idem apud ministerium rerum externarum  

Categoria:Nati 1950
Categoria:Homines vivi
Categoria:Politici Thailandiae
Categoria:Legati Thailandiae
Categoria:Alumni Universitatis Californiensis Angelopolitanae
Categoria:Alumni Universitatis Tuftensis
Categoria:Alumni Collegii Munitionis Nationalis (Bancocum)
Receptorium glutamati

thumb|150px|Acidum glutamicum
**Receptorium glutamati** est receptorium neurotransmissoris synapsium neuroni locatum atque acido glutamico (glutamato) neurotransmissore excitatorio cerebri primo stimulatum. 
Haec receptoria in receptoria *ionotropica*, ipsa canalibus cationium servantia, et *metabotropica*, cum proteino G alteras canales modificantia, dividuntur. 
Receptoriorum ionotropicorum glutamati tres familiae notae sunt: receptoria *AMPA*, receptoria *kainati*, receptoria *NMDA*. 
Receptoria glutamati metabotropica quoque in tres greges (*I*-*II*-*III*) dividuntur. 

In stimulando glutamato aliisque stimulis aptis neuroni receptoria Glutamati portantes, quibus grave pondus communicationis inter neuronos et formationis memoriae et eventuum discendi et ordinationis habet, neuronos postsynapticos excitant. 

Et partes excitotoxicitatis centrales receptoriorum glutamati et praevalentia ipsorum in systemate nervoso centrali cum morbis neurodegenerativis attribuuntur, nihilo setius autem attribuere suspiciuntur. 
Autoanticorpora contra receptoria eadem pluribus morbis coniuncta sunt veluti singulae formae morbi comitialis, Lupi erythematodis, ictuum. 

## Species 
### Ionotropicae 
Subunitates Receptoriorum ionotropicorum glutamati cum genis suis:

### Metabotropicae 
Mammalium receptoria metabotropica glutamati mGluR# nominantur, tres greges sunt:

## Notae 

 
* Psychopharmacologia
* Transportator glutamati

G
Categoria:Systema glutamatergicum (glutamatum)
G
Categoria:Receptoria glutamati
Universitas Craiovensis

**Universitas Craiovensis** (Lingua Dacoromanica: ***Universitatea din Craiova***) est universitas publica in Craiova in Romania, quae anno 1947 schola superior constituta est et die 27 Augusti 1965 titulum universitatis accepit. Circa 25.000 studiosi hic student.

## Nexus externi 
* ucv.ro - Pagina officialis

## Notae 

Categoria:Constituta 1965
Martina Hingis

**Martina Hingis**, (nata die 30 Septembris anno 1980 Cassoviae nata Cechoslovacia), est quondam tenilusor Helvetica. Metrorum 1,70 et chilogrammatum 59 est.

## Nexus externi 
Categoria:Mulieres
Categoria:Tennilusores
Categoria:Athletae Helvetiae
Categoria:Nati 1980
Categoria:Homines vivi
Carpates

thumb|Despectus in Carpates.

**Carpates** seu **Carpathes**, seu **Carpati**, aliter **montes Sarmatici**, sunt montes in Europa Media meridiana et orientali siti. Arcum 1300 km longum et a 100 ad 350 km latum occupant, qui ad occidentem aperitur, civitates Austriam, Cechiam, Slovaciam, Poloniam, Ucrainam, Hungariam, Romaniam, et Serbiam attingentes.  

## Locus Carpatorum 
Carpati ad systema orogenicum maximum pertinent, quod a Monte Atlante in Africa trans Europam et magnam partem Asiae sese extendens, ad Montem Emodum pervenit. Carpates sunt ergo prolatio Alpium ad orientem, Carpatorum vero prolatio ad orientem est Haemus. Apud geographos Transcarpathia est pars Carpatorum. 
thumb|upright=0.8|Divisiones Carpatorum.

## Partes Carpatorum 
Etiamsi Carpatorum partes apud varios auctores haud eodem modo distinguantur, de more totum iugum in partes tres dividitur, Carpates Occidentales nempe, Orientales et Australes. Intra quos multa sunt iuga minora, ut ex sequenti enumeratione patebit.
* Carpates Occidentales in Austria, Cechia, Slovacia, Polonia et Hungaria:
** Carpates Occidentales externi (viridi colore in tabula geographica ad dexteram):
*** Biesscidii, in Cechia, Slovacia et Polonia;
*** Carpates Albi, in confinio Cechiae et Slovaciae;
** Carpates Occidentales interni (prasino colore):
*** Tatri, in Slovacia et Polonia; in iugo Tatrorum altissimo, quod Tatri Alti nuncupatur, Gerlachovský štít (i.e. *Scutum Gerlachiae*) est Carpatum summus mons, qui altitudinem 2655 m praebet;
* Carpates orientales, praesertim in Ucraina et Romania (minores partes in Polonia et Slovacia), item externi et interni (fuligino et fulvo colore), intra quos, exempli gratia:
** Montes Czywczynenses, in confinio Ucrainae et Romaniae;
* Carpates Australes, praesertim in Romania (minor pars in Serbia), intra quos:
** Carpates Australes sensu stricto (caeruleo colore), ubi, exempli gratia:
*** Nivium montes, qui et Alpes Transsilvanicae, in Dacoromania;
** Montes Bihorienses (rubro);
** Transsilvania (violaceo);
** montes Serbiae (roseo colore), iuxta nonnullos iam ad Haemum pertinentes.

## Pinacotheca 

Fasciculus:Rzekabiałka.jpg|Tatri in Polonia, cum *Białka* flumine
Fasciculus:Slovakia Vratna 11.jpg|Iugum Carpaticum *Malá Fatra* dictum in Slovacia
Fasciculus:Lilla fromszeleta1.jpg|Vallis in iugo Carpatico *Bükk* dicto in Hungaria
Fasciculus:Howerla.jpg|Mons *Hoverla* (2061 m) in Carpatis orientalibus
Fasciculus:Custura Saratii.jpg|Montes *Fogaras* seu *Fagaras* dicti, pars Carpatorum australium

## Notae 
## Nexus interni
* Pyretus
* Transcarpathia
* Transsilvania

## Nexus externi 
!
Categoria:Montes Austriae
Categoria:Montes Cechiae
Categoria:Montes Hungariae
Categoria:Montes Poloniae
Categoria:Montes Romaniae
Categoria:Montes Serbiae
Categoria:Montes Slovaciae
Categoria:Montes Ucrainae
Nkosazana Dlamini-Zuma

**Nkosazana Clarice Dlamini-Zuma** (nata die 27 Ianuarii 1949), e regione Natalia populoque Zulu orta, est politica Africae Australis et internationalis.

Alumna est universitatum Zululandensis et Nataliensis regionis nativae suae. Anno 1976 praeses vicaria ordinis studentium Africanorum electa est atwu proper hoc in exsilium mox fugere coacta est. Studia medica igitur apud universitatem Bristoliensem in Anglia anno 1978 absolvit. In Swazia operam dedit apud Nosocomium civicum Mbabane ibique  Iacobum Zuma cognovit, cui uxor fuerit ab anno 1982 usque in 1998 liberosque quattuor peperit.

Iuxta scholam medicinae tropicalis universitatis Liverpoliensis studia valetudinis paediatricae anno 1985 persecuta est. 

Novis rebus interdum in Africa Australi suasis, ministra valetudinis a die 10 Maii 1994, praeside Nelson Mandela, deinde a 14 Iunii 1999 ministra a rebus externis, praesidibus Thabo Mbeki et Kgalema Motlanthe, denuo ministra a rebus internis a die 10 Maii 2009 usque ad 3 Octobris 2012 meruit, praeside Iacobo Zuma. Die 15 Octobris eiusdem anni praeses facta est commissionis regentis unionis Africanae, successor Ioanni Ping Gabonensi.

## Bibliographia 
[thumb|upright=1.75|Nkosazana Dlamini-Zuma et [Ioannes Kerry anno 2015 colloquentes]]
* "Dlamini-Zuma, the stern diplomat" in *IOL* (25 Ianuarii 2012)

## Nexus externi 
Categoria:Nati 1949
Categoria:Homines vivi
Categoria:Politici Africae Australis
Categoria:Medici Africae Australis
Categoria:Politici internationales
Categoria:Alumni Universitatis Zululandensis
Categoria:Alumni Universitatis Nataliensis
Categoria:Alumni Universitatis Bristoliensis
Categoria:Alumni Universitatis Liverpoliensis
Dies mundialis alimenti

[thumb|[Consociatio Nationum|Consociationis Nationum vexillum.]]
**Dies mundiali alimenti** est dies internationalis die 16 Octobris quotannis celebrata. Apud diem constitutionis FAO decreta est ad ius alimenti, securitatem alimenti, et agriculturam durabilem promovendam. Et organizationes Nationum Unitae inter eas Programma mundiale alimenti hanc participat.

Sententia anno 2016 "Clima mutat, et alimentum et agricultura mutant" fuit, anno 2017 "Mutatio migrationis futura et collocatio securitas cibaria et progresses rurales", anno 2018 “Actio nobis est futura nobis”fuit, anno 2019 "Alimenta sana, #zerumfames" et anno 2020 "Cultivare,nutrire, durale. Summe", anno 2021 "Nunc securum alimuntum pro sana futura", anno 2023 "Aqua vita, aqua alimentum est: Nemo deponentur", anno 2024 "Ius alimenti pro vita meilore et futura meilore" et anno 2025 "Manibus juncti pro alimemtis et futura meiloris est.

## Nexus externi 
*Situs publicus

Categoria:Alimenta
Categoria:Nationes Unitae
Categoria:Ritus Octobris
Mircea Ionescu-Quintus

**Mircea Ionescu-Quintus** (natus die 18 Martii 1917 in Chersonio tum ad Imperium Russicum pertinente, mortuus die 15 Septembris 2017) iurisprudens atque rerum politicarum peritus Dacoromanicus factionis PNL est.

## Munus 
Ionescu-Quintus ad usque annum 1938 apud Universitatem Bucarestensem iurisprudentiae atque praesertim iuri constitutionali studebat et deinde annis 1940 - 1987 in circulo Prahova causidicus operam dedit. Annis 1991 - 1993 professor apud Universitatem Petrolei et Gasis Ploiestensem iurisprudentiae docuit.

## Cursus honorem 
Ionescu-Quintus anno 1945 ad Factionem Nationalem Liberalem (PNL) accessit atque idcirco a regimine Communistarum persequebatur. Die 15 Augusti 1952 etiam in castris carceralibus incarceratus est. Die 30 Aprilis 1954 castra carceralia relinquere potuit. Post libertatem anno 1989 restitutam iterum inter rectores huius factionis fuit atque annis 1993 - 2001 eius praeses erat. Anno 1990 legatus ad Cameram Legatorum Romaniae electus et ad annum 1991 praeses vicarius Camerae fuit. A die 16 Octobris 1991 ad usque 19 Novembris 1992 minister iustitiae in consilio ministrorum Theodori Stolojan fuit. Tum annis 1996 - 2004 senator Romaniae et a die 5 Februarii ad usque 30 Novembris 2000 praeses senatus erat. Ab anno 2002 est praeses honoris causa factionis suae.

## Familia 
Ionescu-Quintus uxorem duxit Vioricam Ileanam Ionescu (natam Mazanu) atque filium Razvan (natum anno 1952) habet.

## Nexus externi 
* Biographia apud romania-on-line.net
* Data apud senat.ro
* Biographia apud parmenides.com

## Notae 
Categoria:Alumni Universitatis Bucarestensis
Categoria:Professores Universitatis Petrolei et Gasis Ploiestensis
Categoria:Causidici
Categoria:Ministri iustitiae Romaniae
Categoria:Legati Camerae Legatorum Romaniae
Categoria:Senatores Romaniae
Categoria:Praesides senatus Romaniae
Thorium (discretiva)

**Thorium** potest esse:

## Chimica
* **Thorium**

## Geographia
* **Thorium (Sabaudia)**: oppidum et municipium Franciae.
Salaria (discretiva)

**Salaria** potest esse:

* **Salaria (Italia)**: oppidum et municipium Italiae.
* **Via Salaria**: Via consularis Italiae.
Turres (discretiva)

**Turres** haec dissimilia significet:

## Toponyma
* **Turres (Latium)** (alia nomina: **Turrium Castrum**; deinde **Turres Sabinae**):
* **Turres (Sabaudia)**:
* **Turres Aurelianae (Urbs metropolitana Barensis)**, vide **Polinianum**: municipium Italiae.
* **Turres Aurelianae (Provincia Brundisina)** vide **Fanum Sancti Viti Sclavorum**: municipium Italiae.
* **Turres Benaci**:
* **Turres Iulianae**:
* **Turres Novae**:
* **Turres Quartesoli**:
* **Turres Veteres**:

* **Turres Geminae**, vide *World Trade Center (Novum Eboracum)*.

## Vide etiam
* *Turris (discretiva)*
Codex ATC N06AB

**Codex ATC N06AB** est pars systematis classificationis anatomici therapeutici chemicique ordinis mundi sanitarii substantiarum quae effectus in systemate nervoso cum substantiis psychoanalepticis et antidepressivis, id est inhibitores reabsorptionis serotonini selectivi, habent. Hic novem substantias perscribuntur: 

*Per exemplum*: **N06AB03** Fluoxetinum

← ad gradum alteriorem

## Notae 
N
Sertralinum

**Sertralinum** est substantia psychoanaleptica, antidepressiva et inhibitor reabsorptionis serotonini selectivus. Quae ad conturbationem obsessionem-compulsionem et phobias curandas adhibetur. 

## Historia 
Anno 1978 chemicus Willard Welsh societatis *Pfizer* mixturam Sertralini et enantiomerium eius fecit. 
Intra unum mensem Welsh enantiomeres inactivos removit, ut Sertralinum primus inhibitor reabsorptionis Serotonini selectivus purus fuerit. 
Anno 1991 Sertralinum in mercatum introductum est. 

## Natura Sertralini 
### Natura chemica 
Sertralinum est naphtylaminum cuius structura chemica (1S,4S)-4-(3,4-dichlorophenyl)-N-methyl-1,2,3,4-tetrahydronaphthalen-1-aminum et massa molaris 306.229 g/mol est. Codex ATC est N06AB06.

### Natura pharmacologica 
### Pharmacodynamica 
Sertralinum imprimis inhibitor reabsorptionis serotonini affinitate sui notate cum transportatro serotonini (*SERT*) est, Ki = 2.0 habens.
Novem mg/die sufficit ut transportatrorum dimidium serotonini impediatur.

### Pharmacocinetica 
Tempus semivitae biologicum t_{\frac{1}{2}} est circa 25 horae. Sertralinum substratum cytochromatum, imprimis CYP2B6, minor CYP3A4 et CYP2C19, est. Excretio est per urinas.

## Usus Sertralini 
### Toxicitas 
Dosis letalis  2800-7000 mg/kg homini (mus: 336) est.

## Effectus usu 
### Reactiones adversae 
* Hyponatraemia

 
* Depressio
* Pharmacologia

## Notae 
Categoria:Antidepressiva
Mahometus V (sultanus Kelantan)

**Mahometus V**, nomine pleno *Muhammad Faris Petra* (in Kota Bharu natus die 6 Octobris 1969) est sultanus civitatis Kelantan foederationis Malaesiae.

In urbe natali apud scholam sultani Ismail I, deinde iuxta Cualam Lumpuriam apud scholam internationalem Alice Smith educatus est, unde eruditionem in Anglia petivit. Alumnus est igitur collegii Sanctae Crucis apud Oxonienses. Patre Ismail II apoplexia cerebri graviter affecto et in nosocomio Singapurae iacente, Mahometus Faris Petra regens die 25 Maii 2009, sultanus die 13 Septembris 2010 proclamatus est, patre nolente, qui abrogationem huius proclamationis petivit apud curiam foederalem. Mahometus V autem, ab aliis Malaesiae monarchis receptus, congressum principum ab anno 2010 frequentabat. Summus rex vicarius Malaesiae omnis electus est anno 2011. Ipse summus rex (*Yang di-Pertuan Agong*) die 13 Decembris 2016 factus est, quod officium die 6 Ianuarii 2019 abdicavit. Oxanam Voevodina (*Оксана Воеводина*), ostentatricem Russam, in matrimonium die 22 Novembris 2017 duxisse nuntiatur.

## Bibliographia 
* "Profile of Sultan Muhammad V, 15th Yang di-Pertuan Agong" in *New Straits Times* (7 Aprilis 2017)
* "Sultan Muhammad V steps down as Malaysia's king" in *The Guardian* (6 Ianuarii 2019)
* "Sultan Muhammad V's eventful reign as Malaysia's King" in *Straits Times* (7 Ianuarii 2019)
* Will Stewart, "Former Miss Moscow who married Malaysian king has travelled to German clinic as the couple prepare to have children" in *Daily Mail* (28 Novembris 2018)

## Nexus externi 
* "Sultan Muhammad V, the people's ruler" (12 Decembris 2011) apud *MySinchew.com*
* Katrina Khairul Azman, "5 Moments From Sultan Muhammad V's Reign As Agong That Will Go Down In History" (7 Ianuarii 2019) apud *Says*

Categoria:Nati 1969
Categoria:Politici Malaesiae
Categoria:Reges
Categoria:Alumni Universitatis Oxoniensis
Categoria:Homines vivi
Nayib Bukele

**Nayib Bukele**, nomine pleno *Nayib Armando Bukele Ortez* (die 24 Iulii 1981 natus in urbe Sancti Salvatoris) est politicus Salvatoriae. Filius est Armandi Bukele Kattán mercatoris, origine Palaestinensis, et Olgae Ortez. Ipse rector societatis commercialis annum agens octodecimum factus est. Sodalis factionis Frontis Faramundi Martí pro Liberatione Nationali, praefectus electus est oppido modesto Novo Cuscatlan die 11 Martii 2012, sed praefectus urbi capitali suaeque natali Sancti Salvatoris die 1 Martii 2015. Quo officio a die 1 Maii eiusdem anni fungitur. Die 3 Februarii 2019 praeses Salvatoriae omnis electus est.

## Notae 
## Bibliographia 
[thumb|upright=1.5|Nayib Bukele anno [2000 contionem habens]]
* Lauren Markham, "Can a millennial mayor save one of the world’s most violent cities?" in *The Guardian* (18 Octobris 2016)
* Nelson Renteria, Noe Torres, "Outsider wins El Salvador presidency, breaking two-party system" (3 Februarii 2019) apud *Reuters*

## Nexus externi 
* Vita apud situm privatum
* 
* "Nayib Bukele – El nuevo caballito de batalla del FMLN" apud *ElSv.info*

Categoria:Nati 1981
Categoria:Homines vivi
Categoria:Politici Salvatoriae
Categoria:Praefecti urbibus
Fanum Sancti Sulpicii (discretiva)

**Fanum Sancti Sulpicii** seu **Fanum Sancti Sulpitii** potest esse:

* **Fanum Sancti Sulpicii (Arar Superior)** (alia nomina: **Fanum Sancti Sulpitii (Arar Superior)**) : oppidum et municipium Franciae.
* **Fanum Sancti Sulpicii (Indis)** (alia nomina: **Fanum Sancti Sulpitii (Indis)**) : oppidum et municipium Franciae.
* **Fanum Sancti Sulpicii (Oltis)** (alia nomina: **Fanum Sancti Sulpitii (Oltis)**) : oppidum et municipium Franciae.
* **Fanum Sancti Sulpicii (Sabaudia)** (alia nomina: **Fanum Sancti Sulpitii (Sabaudia)**) : oppidum et municipium Franciae.
* **Fanum Sancti Sulpicii de Abbatia** (alia nomina: **Fanum Sancti Sulpitii de Abbatia**) : oppidum et municipium Franciae.
* **Fanum Sancti Sulpicii de Landis** (alia nomina: **Fanum Sancti Sulpitii de Landis**) : oppidum et municipium Franciae.

## Vide etiam
* *Sulpitius* sive *Sulpicius*
* *Sanctus Sulpitius* sive *Sanctus Sulpicius*
Verale (discretiva)

**Verale** potest esse:

* **Verale Bellomontium**: oppidum et municipium Franciae.
* **Verale Pratogantramnium**: oppidum et municipium Franciae.
Fanum Sancti Vitalis (discretiva)

**Fanum Sancti Vitalis** potest esse:

* **Fanum Sancti Vitalis (Liger Atlanticus)**: oppidum et municipium Franciae.
* **Fanum Sancti Vitalis (Sabaudia)**: oppidum et municipium Franciae.

## Vide etiam
* *Vitalis (nomen)*
* *Sanctus Vitalis*
Sanctus Petrus (discretiva)

**Sanctus Petrus** potest esse:

## Sancti
* **Petrus**, apostolus Christi.
* **Petrus de Alcantara**, 

## Ecclesiae
* **Sanctus Petrus ad Vincula** vel Ecclesia Sancti Petri ad vincula

## Urbes
**Urbs** seu **Fanum Sancti Petri** significare potest:

* Urbs Sancti Petri in Florida Civitatum Foederatarum
* Sanctus Petrus Ligeris Atlantici in Francia
* Sanctus Petrus Martinicae insulae
* Sanctus Petrus Pedemontii in Italia
* Urbs Sancti Petri seu Petropolis in Russia
* **Fanum Sancti Petri (Provincia Bellunensis)** (alia nomina: **Fanum Sancti Petri Catubrii**, **Fanum Catubrinum Sancti Petri**; olim **Ultrarinum**): municipium Italiae.
* **Fanum Sancti Petri a Carida**: municipium Italiae.
* **Fanum Sancti Petri ad Albiniacum** seu **Albienaci Petri Fanum**: municipium Franciae.
* **Fanum Sancti Petri ad Arenariam**: vicus urbanus genuensis.
* **Fanum Sancti Petri ad Curtile**: municipium Franciae.
* **Fanum Sancti Petri ad Maydam**: municipium Italiae.
* **Fanum Sancti Petri ad Tyriolum**: municipium Italiae.
* **Fanum Sancti Petri Brattiae**: municipium Croatiae.
* **Fanum Sancti Petri de Campis**: oppidum et municipium Franciae.
* **Fanum Sancti Petri Fulciniensium**: oppidum et municipium Franciae.
* **Fanum Sancti Petri in Carliano** (alia nomina: **Fanum Sancti Petri in Cariliano**):  municipium Italiae.
* **Fanum Sancti Petri in Casale** (alia nomina: **Villa Sancti Petri (Aemilia-Romania)**, **Villa Sancti Petri in Casale**): municipium Italiae.
* **Fanum Sancti Petri in Grado**: vicus Italiae.
* **Fanum Sancti Petri in Mozolino** (alia nomina: **Fanum Sancti Petri Muzolinum**):  municipium Italiae.
* **Fanum Sancti Petri in Pallia**: vicus Italiae.
* **Fanum Sancti Petri in Silva**: municipium Italiae.
* **Fanum Sancti Petri Monfortis** (alia nomina: **Fanum Sancti Petri Niceti**): municipium Italiae.
* **Fanum Sancti Petri Morubii** (alia nomina: **Fanum Sancti Petri de Morubio**): municipium Italiae.
* **Fanum Sancti Petri Novariensium**: municipium Italiae.
* Urbs Sancti Petri de Pace in Chilia
* **Fanum Sancti Petri Pinarolensium**: municipium Italiae.
* **Fanum Sancti Petri Sclavorum** seu **Fanum Sancti Petri Sclaborum** (olim **Broxas**, deinde **Fanum Sancti Petri ad Natisonem**):  municipium Italiae.
* **Fanum Sancti Petri supra Pactas** (alia nomina: **Fanum Sancti Petri Pactarum**): municipium Italiae.
* **Plebs Sancti Petri de Sieve** (alia nomina: **Fanum Sancti Petri ad Sievem**, **Fanum Sancti Petri de Sieve**): municipium Italiae.

## Vide etiam
* *Petrus (discretiva)*
Alexis Hellmer

**Alexis Hellmer** est linguae Latinae studiosus, natione Mexicanus, qui Studium Angelopolitanum in urbe Angelopoli Mexicanorum anno 2012 condidit. Linguam et litteras Latinas necnon Graecas in Publica Academia Angelopolitana profitetur.

Professor Hellmer Aloisii Miragliae apud Vivarium Novum discipulus fuit ab anno 2007 ad annum 2008. Ab anno autem 2009 ad annum 2012, Latinas litteras antiquiores in eodem instituto Latine tradebat.

Sunt qui Alexin Hellmer in numerum eorum qui optime Latine loquuntur referant. Anno 2008, operam dedit ad ordinandum conventum Litterarum Vis in Hungaria habitum, in quo etiam scholas moderatus est. Interfuit praeterea et acroases habuit Latinas in conventu Monumenta Viaeque (2010) et in conventu Alea Fati (2011), qui quidem conventus Romae in aedibus Vivarii Novi agitati sunt. Annis vero 2015 et 2016, munere repetitoris functus est tam apud Rusticationem Virginianam, quam apud Conventiculum Bostoniense. Porro, invitatus est a curatoribus Instituti Paideia, instituti Neoeboracensis, ut acroasin Latine haberet necnon scholas quasdam Latine recitaret mense Februario anni 2017 inter *Living Latin in New York city,* conventum annuum.

*Latinitas viva

## Notae
## Nexus externi
*Alexis Hellmer apud academia.edu
**Academicae commentationis de Mureto atque Ruhnkenio specimen
**Symbola de Latinitate ecclesiastica
**Orbergii encomium
*Fabulae Orbergianae in usum discipulorum scriptae

Categoria:Incolae Civitatis Pueblae
Categoria:Professores linguae Latinae
Struthio molybdophanes

***Struthio molybdophanes*** est magna avis volatu carens familiae Struthionidarum, quae in Cornu Africae habitat. Olim subspecies *Struthionis cameli* habebatur, sed species distincta anno 2014 agnita est.

## Notae
## Nexus externi 
* *Avibase* - the world bird database.

Categoria:Aves Aethiopiae
Categoria:Aves Keniae
Categoria:Aves Somaliae
Categoria:Species animalium
Categoria:Struthionidae
Categoria:Taxa Reichenow
Categoria:Taxa 1883
Merops revoilii

***Merops revoilii*** (binomen ab Aemilio Oustalet anno 1882 statutum) est species avium familiae Meropidarum ordinisque Coraciiformium. In partibus septentrionalibus Africae Orientalis inveniuntur, videlicet in Aethiopia, Kenia, Somalia.

## Nexus externi 
* *Avibase.* Universum rerum aviarium datorum repositorium.

Categoria:Aves Aethiopiae
Categoria:Aves Keniae
Categoria:Aves Somaliae
Categoria:Meropidae
Categoria:Species animalium
Categoria:Taxa Oustalet
Categoria:Taxa 1882
Cyanochen cyanoptera

***Cyanochen cyanoptera*** est avis familiae Anatidae. In Aethiopia habitat.

## Nexus externi 
* *Avibase* - the world bird database

Categoria:Anatidae
Categoria:Aves Aethiopiae
Categoria:Taxa Rüppell
Categoria:Taxa 1845
Categoria:Species animalium
Anthus melindae

***Anthus melindae*** est species avium familiae Motacillidarum. Ad litora Somaliae et Keniae habitat.

## Nexus externi 
* *Avibase* - the world bird database

Categoria:Aves Keniae
Categoria:Aves Somaliae
Categoria:Motacillidae
Categoria:Species animalium
Categoria:Taxa Shelley
Categoria:Taxa 1900
Caietanus Michetti

**Caietanus Michetti** (natus Corridoniae die 5 Martii 1922 - mortuus eiusdem Corridoniae 13 Decembris 2007) fuit presbyter et episcopus Pisauri (Archidioecesis Pisaurensis) ab 1975 usque ad 1998.

## Biografia 
Natus Corridoniae anno 1922, consecratus presbyter anno 1948. Ab episcopo Norberto Perini cosecratus est episcopus auxiliaris archidioeceseos firmana anno 1961. Pater conciliaris in Concilio Vaticano Secundo fuit. 

Anno 1973 introivit in cathedrale pisaurense  sicut episcopus coadiutor, et anno 1975, post mortem episcopus Ludovici Caroli Borromeo, introivit sicut episcopus residentialis, usque ad anno 1998.

Obiit Corridoniae anno 2007.

## Notae 

## Nexus externi 
* 
* Pagina Archidioeceseos Pisaurensis

Categoria:Episcopi Ecclesiae Catholicae
Categoria:Episcopi et Archiepiscopi Pisaurenses
Petrus Mărculescu

**Petrus** (Dacoromanice *Petru*) **Mărculescu** (natus die 19 Iunii 1943 Bucarestae) machinator agriculturae et rerum politicarum peritus Dacoromanicus est.

## Munus 
Mărculescu agriculturae studebat atque anno 1973 machinator factus est. Deinde diversis in societatibus agriculturae operam dedit. Anno 1995 veniam accepit.

## Cursus honorum 
Anno 1990 secretarius statalis agriculturae in consilio ministrorum Petri Roman fuit. Die 15 Iulii 1991, postquam praedecessor eius Ioannes Țipu mortuus est, ipsae pro tempore minister agriculturae factus est. Deinde in consilio ministrorum Theodori Stolojan hoc magistratu iterum a die 16 Octobris 1991 ad usque 19 Novembris 1992 fungebatur.

## Nexus externi 
* Collequium cum Mărculescu apud "lumeasatului.ro" die 1 Octobris 2009

Categoria:Machinatores Romaniae
Categoria:Ministri agriculturae Romaniae
Roosevelt Skerrit

**Roosevelt Skerrit** (natus die 8 Iunii 1972) est politicus Dominicae in insulis Caribicis.

Roosevelt Skerrit in urbe Roseau natus est, matre Francica ex insula Guadalupia oriunda. Alumnus est universitatis civicae Novi Mexici et universitatis Mississippiensis. Legatus est ad parlamentum Dominicanum ab anno 2000 ministerque ab iuventute mox selectus est.

Primus minister Dominicae est a die 8 Ianuarii 2004, successor Petro Charles qui subito mortuus erat. Ab eodem fere die dux est factionis laboris Dominicanae, qua factione in comitiis anni 2005 victrice, Roosevelt Skerrit in officio primi ministri confirmatus est. Munus ministri a rebus externis eisdem temporibus interdum implevit. Praeses iam meruit ordinis civitatum Caribicarum orientalium et Communitatis Caribicae.

Patriciam Scotland, Britannicam e Dominica oriundam, anno 2010 candidatam ad officium secretarii generalis Consortionis Nationum, favebat. Amicus est mercatori Sinensi Ng Lap Seng. Yvetta Laurent, olim magistra scholarum, hodie negotiatrix, eo filium Malik peperit. Uxorem denuo duxit Melissam e qua filium Demetrium genuit.

## Notae 
## Bibliographia 
* "https://web.archive.org/web/20170317101610/http://www.caribbeannewsnow.com/headline-Latest-corruption-allegations-against-Dominica-PM-mirror-US-report-in-2009-29024.html(https://web.archive.org/web/20170317101610/http://www.caribbeannewsnow.com/headline-Latest-corruption-allegations-against-Dominica-PM-mirror-US-report-in-2009-29024.html)" in *Caribbean News Now"* (21 Ianuarii 2016)
* 
* "Skerrit secures pardon for jailed Dominican students in Cuba" in *Caribbean News Now"* (8 Maii 2004)
* 

## Nexus externi 
* Head of Government" apud regimen Dominicanum

Categoria:Nati 1972
Categoria:Homines vivi
Categoria:Incolae Dominicae
Categoria:Gubernatores civitatum
Categoria:Alumni Universitatis Mississippiensis
Categoria:Alumni Universitatis Civicae Novi Mexici
Rogerius Deres

**Rogerius Deres** (? - Cervi Frigidi, 15 aprilis 1227) fuit a die 27 Aprilis 1223 usque ad mortem quartus Minister Generalis Ordinis Sanctissimae Trinitatis et Captivorum..

*Ordo Sanctissimae Trinitatis redemptionis captivorum
*Ministrorum generalium Ordinis Sanctissimae Trinitatis series

## Notae

Categoria:Nati saeculo 12
Categoria:Mortui 1223
Categoria:Ministri generales Ordinis Santissimae Trinitatis
Categoria:Clerici Franciae
Nicolaus Gallus

**Nicolaus Gallus** (? – Lutetiae, 4 Martii 1257) fuit a die 25 Maii 1231 usque ad mortem sextus minister generalis Ordinis Sanctissimae Trinitatis et Captivorum.

*Ordo Sanctissimae Trinitatis redemptionis captivorum
*Ministrorum generalium Ordinis Sanctissimae Trinitatis series

## Notae

Categoria:Clerici Franciae
Categoria:Ministri generales Ordinis Santissimae Trinitatis
Rivus Anguli

thumb|Despectus in urbem
**Rivus Anguli** (Anglice *Corner Brook*) est urbs Canadensis 19&nbsp;886 incolarum, censu anno 2011 habito, in litore occidentali Terrae Novae, in provincia Terra Nova et Insula Laboratoria sita.

Rivus Anguli est secunda a maxima urbs provinciae, post urbem Sancti Ioannis, et urbs maxime ad septentrionem sita in parte Atlantica Canadae. Etiam est sedes administrativa nationis indigenae Qalipu Mi'kmaq.

## Notae 
## Nexus externi 
* Situs interretialis urbis

Categoria:Urbes Canadae
Categoria:Terra Nova
Michael Hispanus

**Michael Hispanus** (natus anno ignoto; mortuus Romae, 1230) fuit a die 6 Iunii 1227 usque ad mortem quintus minister generalis Ordinis Sanctissimae Trinitatis et Captivorum et redemptor generalis eiusdem ordinis. Romae sepultus est anno 1230..

*Ministrorum generalium Ordinis Sanctissimae Trinitatis series
*Ordo Sanctissimae Trinitatis redemptionis captivorum

## Notae

Categoria:Nati saeculo 12
Categoria:Mortui 1230
Categoria:Clerici Hispaniae
Categoria:Ministri generales Ordinis Santissimae Trinitatis
Mircea Maiorescu

**Mircea Maiorescu** (natus ignoto anno, mortuus mense Maio 2010) medicus et rerum politicarum peritus Dacoromanicus erat.

## Munus 
Maiorescu medicus liberorum fuit et annis 1984 - 1994 primus praeses clinicae liberorum Valetudinarii "Maria Sklodowska Curie" Bucarestae erat.

## Cursus honorum 
A die 16 Octobris 1991 ad usque 19 Novembris 1992 minister valetudinis in consilio ministrorum Theodori Stolojan fuit. Mense Maio 2010 mortuus est.

## Nexus externi 
* Historia Valetudinarii "Maria Sklodowska Curie" Bucarestae 

## Notae 

Categoria:Medici Romaniae
Categoria:Ministri valetudinis Romaniae
Prem Tinsulanonda

**Prem Tinsulanonda** seu litteris Thai เปรม ติณสูลานนท์ (in urbe Songkhla natus die 26 Augusti 1920; mortuus die 26 Maii 2019) fuit miles et politicus Thailandiae.

Alumnus est Academiae Regalis Militaris Chulachomklao Bancoci in urbe et scholae armaturae iuxta castra Knox Civitatum Foederatarum. In exercitu Thailandensi ab anno 1941 ad 1985 militavit, sed a die 1 Octobris 1978 usque ad 25 Augusti 1982 sub titulo supremi ducis. Eisdem annis senator fuit ab anno 1968 usque in 1971, legatus ad parlamentum Thailandense ab 1972 ad 1973, consiliarius privatus primo ministro Thanin Kraivichien ab anno 1976.

Primo ministro Kriangsak Chomanan Prem Tinsulanonda minister vicarius a rebus internis ab anno 1977, minister a munitione ab anno 1979 fuit. Quod officium retinuit dum ipse primus minister merebat a die 3 Martii 1980. Primus minister usque ad diem 4 Augusti 1988, minister a munitione usque ad 5 Augusti 1986 mansit.

Recentius a die 4 Septembris 1998 praeses factus est consilii privati Bhumibol Adulyadej, regis Thailandensis. Quo autem die 13 Octobris 2016 mortuo, Vajiralongkorn successore nondum regnante, Prem Tinsulanonda ex officio suo interrex Thailandiae factus est.

## Bibliographia 
* "Thai regent Prem Tinsulanonda, is sprightly 96-year-old face of establishment" in *Indian Express* (15 Octobris 2016)
* Frederick A. Moritz, "Thailand's new strong man is also nation's Mr. Clean" in *Christian Science Monitor* (4 Martii 1980)

## Nexus externi 
* Situs privatus
* "Profile: Thai regent Prem Tinsulanonda" (15 Octobris 2016) apud *BBC News*

Categoria:Alumni Academiae Regalis Militaris Chulachomklao
Categoria:Milites Thailandiae
Categoria:Politici Thailandiae
Categoria:Gubernatores civitatum
Categoria:Duces civitatum
Ioannes Moldovan

**Ioannes** (Dacoromanice *Ioan*) **Moldovan** (natus die 26 Ianuarii 1951) rerum politicarum peritus Dacoromanicus est.

## Munus 
Postquam scholam finivit, Moldovan munus pictoris technici didicit et ab anno 1974 hoc munere vitam degebat.

## Cursus honorum 
Moldovan a die 16 Octobris 1991 ad usque 19 Novembris 1992 minister iuventutis in consilio ministrorum Theodori Stolojan fuit. Ab anno 2012 legatus ad Cameram Legatorum Romaniae est, primo factionis PP-DD, deinde ab anno 2013 factionis Conservativae.

## Familia 
Uxorem duxit atque duos liberos habet.

## Nexus externi 
* Data et curriculum vitae apud situm interretialem Camerae Legatorum Romaniae

Categoria:Ministri iuventutis et artis gymnicae Romaniae
Categoria:Legati Camerae Legatorum Romaniae
Wenzhou

thumb|Wenzhou
**Wēnzhōu** seu litteris Sinicis 溫州 est urbs provinciae Zhejiang Sinarum, incolis anno 2010 intra urbis limites 3&nbsp;039&nbsp;500 sed in regione metropolitana 9&nbsp;122&nbsp;100. 

## Incolae notabiles 
* Han Yanzhi 韓彥直, auctor operis *Julu* de citris et aurantiis in ruribus Wēnzhōu florentibus, anno 1178 praefectus urbi Wenzhou meruit 
* Zhou Daguan 周达观, legatus saeculi XIV ineuntis, auctor operis *Zhenla fengtu ji* ("De moribus Cambodiae"), in pago Yongjia natus est.
* Sun Yirang 孫詒讓, philologus, hic anno 1848 natus est.
* Shu Shien-Siu 徐賢修, mathematicus, hic anno 1912 natus est.

## Fontes antiqui et mediaevales 
## Nexus externi 
* *My Wenzhou*

Categoria:Urbes Sericae
Categoria:Urbes milies milium incolarum
Categoria:Loci habitati provinciae Cechianae
Margarita Fonteyn

**Margarita** (Anglice *Margot*) **Fonteyn** (nata die 18 Maii 1919 in Reigate in comitatu Surria, mortua die 21 Februarii 1991 in Urbi Panamensi) saltatrix Britannica fuit.

## Nexus externi 
* Biographia apud myhero.com

Categoria:Saltatores Britanniae
Domus Bismarckiana

[thumb|Domus Bismarckiana et [statua cancellarii.]] 
**Domus Bismarckiana** (Theodisce *Bismarckhaus*) perpulchra mediae Erfordiae domus, sita est in via Anger numero 33. Tempore Rei publicae democraticae Germanicae domus pars fabricae vestimentorum fuit.

## Descriptio 
Generis floralis aedificium quoddam Erfordiense vocatur Domus Bismarckiana. Terminata est eius constructio anno 1900 ichnographiis architecti Erfordiensis Rudolphi Walter usurpatis. Attamen Otho de Bismarck ipse vixit in casa anteriori, cui erat nomen *Haus Zum Tannenberge und Zum Grünen Löwen*.

Frons in pedeplaniis necnon tabulati primi una magna fenestra tegitur, cum superior frons est clausa cum pinnaculo et fastigium ad latus.

## Mora domni Bismarck Erfordiae et monumenti gravitudo
Hic Bismarck mensibus Martio Aprilique anni 1850 degit. Senator fuit tunc in Parlamento Erfordiensi quorum membra conveniebant in Coenobio Augustinianorum. Tabula commemorans in fronte effatum quoddam Bismarckianum reddit: *In Erfurt habe ich mir meine diplomatischen Sporen verdient.* Quae sententia Latine ita convertatur: *Erfordiae diplomatica didici.* Sublineatur monumentum hoc Erfordiense - i.e. statua cancellarii ante habitationem - utique excellere inter alia monumenta Bismarckiana propter diversitatem: nam pluries agi de turribus Bismarckianis, cum hic de iuveni politico quodam memoria tradatur.

## Statuae perditio
Statua prima Bismarckium demonstrans anno 1945 a Sovieticis abdita erat. Statua amissa Christianus Paschold novam aeream fecit, quae magnitudinem humanam superavit. Pecuniam pro hoc collegit Sodalitas amicorum turris Bismarckianae Erfordiensis. Inauguratio eius facta est anno 2004, cum princeps Ferdinandus de Bismarck adesset, ipse e stirpe Othonis cancellarii.

## Notae

Categoria:Aedificia Erfordiae
Fanum Sancti Saturnini (discretiva)

**Fanum Sancti Saturnini** potest esse:

* **Fanum Sancti Saturnini (Rhodanus)**) : oppidum et municipium Franciae.
* **Fanum Sancti Saturnini ad Arvum**: oppidum et municipium Franciae.

## Vide etiam
* *Saturninus*
* *Sanctus Saturninus*
Atropateni

[thumb|[Puellae Atropatenae.]]
[thumb|Regiones ubi homines [lingua Atropatenica loquuntur.]]
**Atropateni** (Atropatenice *Azərbaycanlılar* ; *Türklər*  aut *Azərbaycan türkləri*) sunt gens hominum qui imprimis Atropatenam, Iraniam (provincias Atropatenem Occidentalem et Orientalem, Ardebiliam et Casbinum), Georgiam, et Daghestaniam (in Russia) incolunt. Multis in terris magna diaspora est, praecipue in Russia, necnon in aliis Europae regionibus et alibi in orbe terrarum.

## Notae 
## Nexus externi 
!
Categoria:Atropatene
Categoria:Georgia
Categoria:Irania
Categoria:Turcia
Andreas Plenković

[thumb|upright=0.8|[Tonino Picula (ad sinistram partem), Ruža Tomašić, Andreas Plenković apud Parlamentum Europaeum de profugis colloquuntur.]]
**Andreas**, vulgo *Andrej,* **Plenković** (Zagrabiae natus die 8 Aprilis 1970) est legatus et politicus Croatiae.

Alumnus Universitatis Zagrebiensis ubi iuribus studuit, in  et apud legationes Croaticas Lutetiae Bruxellisque operam dedit. Deputatus est ad Parlamentum Croaticum ab anno 2011 pro Unione Democratica Croatica, sed a die 1 Iulii 2013 ad Parlamentum Europaeum. A qua missione die 19 Octobris 2016 recedit, a praeside ad offficium primi ministri patriae convocatus.

## Nexus externi 
* Situs interretialis eius proprius.
* "Andrej Plenković" apud Parlamentum Europaeum

Categoria:Legati Croatiae
Categoria:Legati Parlamenti Europaei
Categoria:Politici Croatiae